แสบคูณสอง
รายการ แสบคูณสอง ออกอากาศครั้งแรกเมื่อวันเสาร์ที่ 1 กุมภาพันธ์ พ.ศ. 2540 ท 
รายการแสบคูณสอง เป็นรายการโทรทัศน์ลำดับแรกที่ผลิตโดย บริษัท ทริปเปิ้ล ทู จำกัด ออกอากาศครั้งแรกเมื่อวันเสาร์ที่ 1 กุมภาพันธ์ พ.ศ. 2540 ทางสถานีวิทยุโทรทัศน์ไทยทีวีสีช่อง 3 (1 กุมภาพันธ์ พ.ศ. 2540—28 สิงหาคม พ.ศ. 2541) ทุกวันเสาร์ เวลา 14.30 - 15.30 น. ต่อมาในวันที่ 5 พฤษภาคม พ.ศ. 2540 รายการได้เพิ่มเวลาออกอากาศเป็น 2 ชั่วโมง เพิ่มเกมต่างๆ และมีการเพิ่มรางวัลอีกมากมาย โดยย้ายมาออกอากาศในวันจันทร์ เวลา 22.00 - 00.00 น. ในเดือนพฤษภาคม - กันยายน 2540 และวันศุกร์ เวลา 22.00 - 00.00 น. ในเดือนตุลาคม 2540 - สิงหาคม 2541 โดยเริ่มออกอากาศเมื่อวันศุกร์ที่ 3 ตุลาคม พ.ศ. 2540 ตามลำดับ ต่อจากนั้นได้ย้ายไปออกอากาศทางสถานีโทรทัศน์สีกองทัพบกช่อง 7 (3 กันยายน พ.ศ. 2541—11 มกราคม พ.ศ. 2544) รายการได้ย้ายวันและเวลาออกอากาศ พร้อมทั้งลดเวลาเหลือ 85 นาที ในวันพฤหัสบดี เวลา 22.20 - 23.45 น. และยุติการออกอากาศในวันที่ 11 มกราคม พ.ศ. 2544 โดยแทนที่ด้วยรายการ เกมพันหน้า
ท้าพิสูจน์
รายการท้าพิสูจน์ออกอากาศครั้งแรกวันที่ 3 มกราคม พ.ศ. 2531 โดยเสนอเป็นประจำทุกบ่ายวันอาทิตย์ ทางช่อง 7 สี โดยเป็นรายการประเภทปกิณกะชุด หรือ สารคดีแนวบันเทิง เช่นเดียวกับรายการบุกเบิกคือ ตามไปดู แต่รูปแบบการนำเสนอของรายการจะต่างกัน โดยมีช่วงละครจากชีวิตจริง ช่วงการเดินทาง และช่วงเปิบพิสดารเข้ามาด้วย เพื่อทำการพิสูจน์สิ่งท้าทาย แปลกประหลาด น่าเหลือเชื่อ จากทางบ้านที่ส่งจดหมายเสนอเรื่องเข้ามา รายการนี้ประสบความสำเร็จจากความนิยมของผู้ชมทั่วประเทศ ทำให้มีการเพิ่มช่วงรายการและเวลาอยู่ระยะหนึ่ง รายการได้ยุติลงในเดือนมกราคม พ.ศ. 2543 ซึ่งภายหลังก็ได้เปลี่ยนไปออกอากาศเป็นรายการ "Mirror Game ปฏิบัติการท้ากระจก" โดยเป็นรูปแบบรายการเกมส์โชว์แทน